Source: https://www.kremnica.sk/2020/07/23/verejna-vyhlaska-oznamenie-o-zacati-stavebneho-konania-a-o-upusteni-od-ustneho-pojednavania-5/
Timestamp: 2020-08-07 09:52:53+00:00
Document Index: 1068232

Matched Legal Cases: ['§ 60', '§ 29', '§ 117', '§ 61', '§ 61', '§ 61', '§ 61', '§ 61', '§ 61', '§ 26']

Verejná vyhláška-Oznámenie o začatí stavebného konania a o upustení od ústneho pojednávania – MESTO KREMNICA
Verejná vyhláška-Oznámenie o začatí stavebného konania a o upustení od ústneho pojednávania
Publikované Miroslava Vojtková na 23. júla 2020
Váš list/zo dňa Naše číslo Vybavuje / ( Kremnica
27. 05. 2020 Výst.2020/00621
Rajchmanová
228 97 32 21. 07. 2020
Spoločenstvo vlastníkov bytov LONDÝN, Dolná ulica 51/25, Kremnica, IČO 31917208, v konaní zastúpené predsedom spoločenstva Ing. Lenkou Reichlovou, podalo dňa 27. 05. 2020 na tunajšom úrade žiadosť o vydanie stavebného povolenia na zmenu dokončenej stavby bytového domu č. 51/25 na Dolnej ulici v Kremnici, na pozemku parc. č. C-KN 851 v katastrálnom území Kremnica, s názvom stavby „Dodatočná montáž predsadených železobetónových lodžií, typ REFLEX-BAU, na bytovom dome na ul. Dolná 51/25, 967 01 Kremnica“.
Predmetom projektovej dokumentácie stavby je dodatočná montáž 23 kusov predsadených železobetónových lodžií na objekte bytového domu, situovaných v mieste jestvujúcich balkónov, ktoré budú odstránené. Lodžiové jednokomínové útvary s počtom 6 kusov lodžií v jednom komíne sú navrhnuté na južnej, západnej a východnej strane bytového domu. Na severnej strane bytového domu je navrhnuté jednokomínové teleso, v ktorom je 5 kusov lodžií. Lodžie s pôdorysnými rozmermi 1,58 x 3,88 m sú prefabrikované, zo železobetónových stenových a stropných panelov. Zábradlie je betónové, s výškou 1100 mm, kotvené vo zvislom smere do stropných panelov a vo vodorovnom smere do stenových panelov. Vyloženie podlahovej konštrukcie od fasády bytového domu je navrhované 1,5 m. Lodžie sú riešené ako dosko-stenová konštrukcia, v spodnej časti uložená na stenu bytového domu, v úrovni podlahových dosiek a strešnej dosky zakotvená vo vodorovnom smere o jestvujúci bytový dom. Uloženie základovej steny lodžií bude realizované do novovytvorenej kapsy nosnej konštrukcie bytového domu. V uložení stenových prvkov bude vytvorený betónový prah vystužený sieťovinou pri spodnom okraji. V betónovom prahu bude zakotvená oceľová platňa. Spojenie prvkov je navrhované vzájomným zvarením oceľových kotiev, stenových prvkov a kotevných slučiek vodorovných prvkov. Spoje budú vyplnené maltovou výplňou. Podlaha na lodžiách je navrhnutá v 2% spáde, ktorým je zabezpečený odtok vody. Nášľapná vrstva lodžie je tvorená exteriérovou keramickou podlahou.
Projektovú dokumentáciu vypracovala v apríli 2020 spoločnosť REFLEX – PRO spol. s r. o., Kmeťova 27, Košice, zodpovedný projektant Ing. Jozef Raček, autorizovaný stavebný inžinier, reg. č. 0185*Z*1.
Dňom podania žiadosti bolo začaté stavebné konanie.
Vzhľadom na to, že k žiadosti neboli doložené všetky doklady podľa zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „stavebný zákon“) a vyhlášky č. 453/2000 Z. z., ktorou sa vykonávajú niektoré ustanovenia stavebného zákona, stavebný úrad v súlade s ustanovením § 60 ods. 1 stavebného zákona vyzval stavebníka na doplnenie žiadosti v lehote 30 dní odo dňa doručenia výzvy a konanie podľa ustanovenia § 29 ods. 1 zákona č. 71/1967 Zb. o správnom konaní v znení neskorších predpisov prerušil rozhodnutím č. Výst.2020/00621 zo dňa 26. 06. 2020. V určenej lehote stavebník doplnil všetky požadované podklady.
Mesto Kremnica, ktoré je podľa § 117 stavebného zákona príslušným stavebným úradom, v súlade s ustanovením § 61 stavebného zákona oznamuje začatie stavebného konania dotknutým orgánom a známym účastníkom konania a pretože stavebnému úradu sú dobre známe pomery staveniska a žiadosť poskytuje dostatočný podklad na posúdenie navrhovanej stavby, upúšťa v zmysle § 61 ods. 2 stavebného zákona od miestneho zisťovania a ústneho pojednávania.
Vzhľadom na to, že v konaní je z titulu vlastníctva k susedným nehnuteľnostiam veľký počet účastníkov konania, stavebný úrad v súlade s § 61 ods. 4 stavebného zákona oznamuje začatie stavebného konania verejnou vyhláškou.
Účastníci konania môžu svoje námietky uplatniť v súlade s ustanovením § 61 ods. 3 stavebného zákona najneskôr do 7 pracovných dní od doručenia tohto oznámenia, inak sa na ne neprihliadne.
Podľa § 61 ods. 6 stavebného zákona oznámia dotknuté orgány svoje stanoviská v rovnakej lehote, v ktorej môžu uplatniť svoje námietky účastníci konania. Ak niektorý z orgánov štátnej správy potrebuje na riadne posúdenie dlhší čas, predĺži stavebný úrad na jeho žiadosť lehotu pred jej uplynutím. Ak dotknutý orgán v určenej alebo predĺženej lehote neoznámi svoje stanovisko k povoľovanej stavbe, predpokladá sa, že so stavbou z hľadiska ním sledovaných záujmov súhlasí.
Do podkladov rozhodnutia možno nahliadnuť na Mestskom úrade v Kremnici (poschodie, kancelária č. 11) v stránkové dni v pondelok a v utorok v čase od 7,30 do 15,00 h, v stredu od 7,30 do 16,00 h a v piatok od 7,30 do 14,00 h.
Ak sa niektorý účastník konania nechá v konaní zastupovať, musí jeho zástupca predložiť písomné plnomocenstvo s overeným podpisom toho účastníka konania, ktorý sa dal zastupovať.
Toto oznámenie sa doručuje účastníkom konania verejnou vyhláškou § 61 ods. 4 stavebného zákona – stavba s veľkým počtom účastníkov konania) a musí byť podľa § 26 ods. 2 zákona o správnom poriadku vyvesené po dobu 15 dní na úradnej tabuli mesta Kremnica, pričom posledný deň tejto lehoty sa považuje za deň doručenia tohto oznámenia účastníkom konania. Písomnosť sa súčasne zverejní na webovom sídle mesta Kremnica a tiež iným spôsobom v mieste obvyklým – v rozhlase, v miestnej tlači alebo na dočasnej úradnej tabuli správneho orgánu na mieste, ktorého sa konanie týka.
Vyvesené dňa ……………………………………. Zvesené dňa ……………………………………..
odtlačok pečiatky, podpis
Spoločenstvo vlastníkov bytov LONDÝN, Dolná ulica 51/25, Kremnica, zastúpené predsedom spoločenstva Ing. Lenkou Reichlovou
Vlastníci susedných nehnuteľností – verejnou vyhláškou
Mesto Kremnica, Štefánikovo námestie 1/1, Kremnica
REFLEX – PRO spol. s r. o., Kmeťova 27, Košice, Ing. Jozef Raček – projektant
REFLEX-BAU spol. s r. o., Kmeťova 27, Košice – dodávateľ
Okresný úrad Žiar nad Hronom, odbor starostlivosti o životné prostredie, Námestie Matice slovenskej 8, Žiar nad Hronom
Regionálny úrad verejného zdravotníctva, Ulica Cyrila a Metoda 357/23, Žiar nad Hronom
Okresné riaditeľstvo Hasičského a záchranného zboru, Ulica SNP 127, Žiar nad Hronom
Krajský pamiatkový úrad Banská Bystrica, Lazovná ulica 8, Banská Bystrica
Technická inšpekcia, a. s., pracovisko Košice, Južná trieda 95, Košice